Ž I L I N S K Á U N I V E R Z I T A V Ž I L I N E

**DODATOK č. 1**

**k Metodickému usmerneniu č. 2/2013**

**k smernici č. 108 - Štipendijný poriadok**

**(podávanie návrhov pre priznanie motivačných štipendií študentom Žilinskej univerzity v Žiline)**

**Článok I.**

Metodické usmernenie č. 2/2013 k smernici č. 108 – Štipendijný poriadok (podávanie návrhov pre priznanie motivačných štipendií študentom Žilinskej univerzity v Žiline), platné a účinné dňom 19. marca 2013, sa mení Dodatkom č. 1 nasledovne:

**Článok II.**

1. Doterajšie znenie článku 5 Odborové štipendium sa nahrádza týmto novým znením:

**Článok 5**

**Odborové štipendium**

1. Odborové štipendium sa účelovo priznáva študentom študijných programov v študijných odboroch určených v metodike MŠVVaŠ SR platnej pre príslušný kalendárny rok (podľa § 89 ods. 8 zákona o VŠ) na základe analýz a prognóz vývoja trhu práce so zohľadnením študijných výsledkov z predchádzajúceho štúdia.
2. Poradovník študentov pre priznanie odborového štipendia sa vytvorí pre určené študijné odbory na základe výsledkov predchádzajúceho štúdia (vážený študijný priemer za predchádzajúce štúdium a súčasne splnenie podmienky fakultou stanoveného minimálneho počtu kreditov za predchádzajúci akademický rok).

a) Ak ide o študenta študijného programu prvého stupňa, v prvom roku štúdia sa zohľadnia študijné výsledky z posledného roku štúdia na strednej škole nasledovne:

* + - 1. rok bakalárskeho štúdia: aritmetický priemer všetkých známok z vysvedčenia v poslednom ročníku absolvovanej strednej školy (koncoročné vysvedčenie).

b) Ak ide o študenta v ďalších rokoch a stupňoch štúdia, kritériá sú nasledovné:

* + - 2. a 3. rok bakalárskeho štúdia: vážený študijný priemer za predchádzajúce štúdium 1. stupňa a súčasne splnenie príslušnou fakultou stanoveného minimálneho počtu kreditov za predchádzajúci akademický rok.
    - 1. rok inžinierskeho/magisterského štúdia: vážený študijný priemer za celé štúdium 1. stupňa, vrátane obhajoby záverečnej práce.
    - 2. rok inžinierskeho/magisterského štúdia: vážený študijný priemer za predchádzajúce štúdium 2. stupňa a súčasne splnenie príslušnou fakultou stanoveného minimálneho počtu kreditov za predchádzajúci akademický rok.

1. Odborové štipendium sa priznáva jednorazovo, obvykle v mesiaci november.
2. Odborové štipendiá sa priznávajú najviac 50% študentom určeného študijného odboru ŽUŽ / fakulty ŽUŽ.

**Článok III.**

* 1. Ostatné ustanovenia Metodického usmernenia č. 2/2013 sa nemenia a ostávajú v platnosti.
  2. Tento Dodatok č. 1 nadobúda platnosť a účinnosť dňom jeho podpísania rektorkou.

V Žiline 3.11.2014

**\_\_\_\_\_\_\_\_\_\_\_\_\_\_\_\_\_\_\_\_\_\_\_**

Dr.h.c. prof. Ing. Tatiana Čorejová, PhD.

rektorka